Berisha: Pushtetin e marrim vetëm me zgjedhje - 2004-02-13
Kryetari i Partisë Demokratike deklaroi se lëvizja që ka marrë emrin “Nano ik” nuk është një lëvizje për pushtet
E akuzuar nga qeveria dhe shumica e majtë si përgjegjëse për incidentet e 7 shkurtit përpara kryeministrisë, opozita ka fajësuar nga ana e saj segmente shtetërore se provokuan përplasjet dhe aktet e dhunës. Akte të cilat u dënuan menjëherë dhe ashpër nga komuniteti ndërkombëtar. Që prej asaj dite, disa herë me radhë kryetari i Partisë Demokratike Sali Berisha ka përsëritur hapur se manifestimi i 7 shkurtit ishte tërësisht paqësor dhe një kthesë historike. Zoti Berisha ka ritheksuar se protestat do të vazhdojnë në mënyrën më qytetare. Edhe të premten duke folur përpara aktivit të degës së Tiranës, ai deklaroi se lëvizja që ka marrë emrin “Nano ik” nuk është një lëvizje për pushtet: tha ai. Zoti Berisha i bëri thirrje anëtarëve dhe simpatizantëve të opozitës që të qëndrojnë, të mos tërhiqen si dhe të ruhen nga provokimet. Sipas kryetarit demokrat manifestimet e opozitës nuk do të ndalen: Zoti Berisha shpjegoi se motivet e kësaj lëvizjeje janë rritja abusive e çmimeve të telefonisë, energjisë, bukës të cilat janë shkaktuar nga vjedhjet dhe monopolet qeveritare tha ai. Ai akuzoi qeverinë se ka bllokuar parlamentin duke i mohuar të drejtën opozitës për të ngritur komisione hetimore dhe se prej 7 vjetësh siç u shpreh kryetari demokrat, shqiptarët nuk mund të votojnë të lirë.//kk//